Jaagup Loosalu

Jaagup Loosalu (kuni 1923. aastani Jakob Veide, pärast seda Jakob Loosalu, ka Jakob Loosalu-Veide; 1. jaanuar 1898 Kadja, Triigi vald, Harjumaa – 5. mai 1996 Pärnu) oli eesti kirjastaja, ajakirjanik, põllumajandusteadlane ja poliitikategelane.

Ta sündis Loosalu talus rentnik Jüri Veide perekonnas. Õppis aastatel 1906–1912 Triigi ministeeriumikoolis, 1917–1920 Tallinna õhtugümnaasiumis, 1920–1928 Tartu Ülikoolis agronoomiat, 1928–1939 õigusteadust, 1940–1945 agronoomiat.Loosalu, Jaagup Eesti biograafiline andmebaas ISIK (vaadatud 22. oktoobril 2014)
1973. aastal kaitses ta Kiievi Üleliidulises Suhkrupeedi TUI-s põllumajanduse erialal kandidaadi kraadi.

Aastatel 1915–1917 töötas Tallinnas töölise, voorimehe, kohtu- ja kontoriametnikuna. Osales Vabadussõjas Tallinna kooliõpilaste pataljonis. Aastatel 1920–1924 oli haridusministeeriumi rändlektor ja instruktor.

1922–1924 oli ta ajakirja Asunik vastutav toimetaja, 1924–1926 ajakirja Uus Talu tegevtoimetaja, 1927–1930 ajakirja Maa peatoimetaja, 1930–1934 Maalehe peatoimetaja. Aastatel 1932–1934 oli ta Tapa Sõnumed, 1927–1938 Uudislehe ja 1932–1940 Jutulehe väljaandja.

1927. aastast oli ta Harju maavolikogu liige. Loosalu oli III, IV ja V Riigikogu liige.

Aastatel 1946–1950 oli ta Jõgeva sordikasvatuse teadussekretär. 1951–1963 oli ta teadur Lätis. 1963–1967 töötas Polli katsejaamas. 

 Tunnustus 

 1993 Pärnu vapimärk (Vabadussõja veteran)
 1993 Pärnumaa vapimärk (Vabadussõja veteran)

Viited

Välislingid
Foto
Foto
JAAGUP LOOSALU – in memoriam Agraarteadus, 1996
KIRJUTAMATA MEMUAARE. Jaagup Loosalu. Raadiosaade
KIRJUTAMATA MEMUAARE. Jaagup Loosalu. 01. Raadiosaade
KIRJUTAMATA MEMUAARE. Jaagup Loosalu. 02. Raadiosaade
Loosalu, Jaagup Eesti entsüklopeedia
Bibliograafia Eesti rahvusbibliograafia
Album Academicum Universitatis Tartuensis 1918-1944

Kategooria:Eesti kirjastajad
Kategooria:Eesti ajakirjanikud
Kategooria:III Riigikogu liikmed
Kategooria:IV Riigikogu liikmed
Kategooria:V Riigikogu liikmed
Kategooria:Eesti põllumajandusteadlased
Kategooria:Tallinna Kooliõpilaste Pataljoni koosseis
Kategooria:Tartu Ülikooli põllumajandusteaduskonna vilistlased
Kategooria:EÜS Ühenduse liikmed
Kategooria:Vabadussõja veteranid
Kategooria:Pärnu Alevi kalmistule maetud
Kategooria:Sündinud 1898
Kategooria:Surnud 1996